मुख्यमंत्री योगी आदित्यनाथ ने कहा कि पीएम नरेंद्र मोदी के साथ हमारी भी सरकार की वरीयता में गरीब तथा किसान ही हैं। इनको किसी भी प्रकार की तकलीफ हम बर्दाश्त नहीं करेंगे। हमने चीनी मिल के लिए इस काम को पूरा करने के लिए सॉफ्ट लोन की भी व्यवस्था की है। मुख्यमंत्री योगी आदित्यनाथ ने कहा कि गरीब तथा किसान को मुख्यधारा में लाना ही हमारी वरीयता है। चीनी मिलों ने अगर 15 अक्टूबर तक इनका भुगतान नहीं किया तो मिल मालिकों पर डंडा भी चलेगा। हमने प्रदेश में शहर के साथ ही गांव में पर्याप्त बिजली की व्यवस्था की है।